
RAPORT DE SPECIALITATE
privind aprobarea contului de încheiere a exercițiului bugetar 
al Direcției de Asistență Socială și al unității de învățământ Creșa Drobeta Turnu Severin
pe anul 2025


[bookmark: _Hlk221535785]
Direcția de Asistență Socială este instituţie publică de interes local, cu personalitate juridică, în subordinea Consiliului Local Drobeta Turnu Severin, având calitatea de ordonator secundar de credite, și are în subordine Creșa Drobeta Turnu Severin, instituție de învățământ cu personalitate juridică, ca ordonator terțiar de credite. 
Obiectivul general al Direcției de Asistență Socială Drobeta Turnu Severin îl constituie realizarea ansamblului de măsuri, programe, activităţi profesionale, servicii specializate pentru a răspunde nevoilor sociale individuale, familiale sau de grup, în vederea prevenirii și depășirii unor situații de dificultate, vulnerabilitate sau dependență, pentru prevenirea marginalizării și excluziunii sociale și creșterii calității vieții. 
 Activitatea Direcției de Asistență Socială Drobeta Turnu Severin vizează diversificarea şi dezvoltarea serviciilor de asistenţă socială pentru protejarea persoanelor care din motive de natură economică, fizică, psihică sau socială, nu au posibilitatea asigurării nevoilor sociale, dezvoltării propriilor capacitaţi şi competenţe în vederea integrării sociale.
În cadrul contului anual al execuției bugetului Direcției de Asistență Socială se înscriu:
· Credite aprobate ințial: 89.844.000 lei
· Credite definitive: 94.642.610 lei
· Plăți efectuate: 92.413.197 lei
Creșa Drobeta Turnu Severin este unitate de învățământ cu personalitate juridică, înființată prin H.C.L. nr.84/2022 și oferă servicii integrate de educație, îngrijire și supravegherea copiilor antepreșcolari în timpul zilei prin cele 6 structuri arondate. 
Prin activitățile desfășurate în cadrul creșelor se respectă dreptul copilului la joc ca formă de activitate, metodă, procedeu și mijloc de realizare a demersurilor educaționale la vârste timpurii, precum și ca metodă de stimulare a capacității și creativității copilului, ca un drept al acestuia și ca o deschidere spre libertatea de a alege, potrivit nevoilor proprii.
Finanțarea Creșei Drobeta Turnu Severin s-a realizat în anul 2025 din bugetul de stat pe baza costului standard potrivit Hotărârii de Guvern nr.281/2025 privind aprobarea normelor metodologice pentru determinarea costului standard pe antepreșcolar/preșcolar/elev, pentru finațarea de bază a unităților de învățământ preuniversitar de stat și din bugetul local pentru finanțarea cheltuielilor cu bunuri și servicii precum și pentru finanțarea cheltuielilor cu indemnizația de hrană și a voucherelor de vacanță pentru personalul din creșe. 
În cadrul contului anual al execuției bugetului Creșei Drobeta Turnu Severin se înscriu:
· Credite aprobate ințial: 12.034.214 lei , din care:
- buget de stat: 9.469.214 lei
- buget local: 2.565.000 lei
· Credite definitive:  9.668.688 lei, din care:
- buget de stat: 7.687.688 lei
- buget local: 1.981.000 lei
Plăți efectuate: 9.514.570 lei, din care:
- buget de stat: 7.604.804 lei
- buget local: 1.909.766 lei
Organizarea și conducerea contabilității la nivelul Direcției de Asistență  Socială și a Creșei Drobeta Turnu Severin s-a efectuat în conformitate cu prevederile Legii nr.82/1991 – Legea contabilității, republicată, Ordinului nr. 1917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările și completările ulterioare, precum și în conformitate cu Ordinul Ministerului Finanțelor Publice nr.1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările și completările ulterioare.
Plățile, în limita creditelor bugetare aprobate, s-au efectuat numai pe bază de acte justificative întocmite în conformitate cu dispozițiile legale și numai după ce acestea au fost angajate , lichidate și ordonanțate .
[bookmark: _Hlk223079023]Pe parcursul exercițiului bugetar al anului 2025, bugetele  Direcției de Asistență Socială și Creșei Drobeta Turnu Severin au fost rectificate, la propunerea ordonatorului de credite, prin suplimentări ale bugetului cât și prin virări de credite bugetare de la un capitol la alt capitol al clasificației bugetare, cât și în cadrul aceluiași capitol bugetar, conform dispozițiilor art. 19, alin.2 și art.49 alin 4, 5, 6 din Legea finanțelor publice locare nr.273/2006.
Contul de execuție bugetară pe anul 2025 al Direcției de Asistență Socială și al Creșei Drobeta Turnu Severin reflectă totalitatea operațiilor de executare a veniturilor și cheltuielilor și permite stabilirea rezultatului execuției bugetului la finele anului bugetar .
[bookmark: _Hlk221535724]La finele anului 2025 Direcția de Asistență  Socială și Creșa Drobeta Turnu Severin au efectuat inventarierea generală a elementelor de activ și pasiv conform Normelor privind organizarea și efectuarea inventarierii elementelor de natura  activelor, datoriilor și capitalurilor proprii,  în conformitate  cu  prevederile    Ordinului    ministrului     finanțelor publice nr. 2861/2009.
Închiderea conturilor, întocmirea și depunerea situațiilor financiare privind încheierea exercițiului bugetar al anului 2025 au fost efectuate în conformitate cu prevederile Ordinului nr.1983/2025 pentru aprobarea Normelor metodologice privind încheierea exercițiului bugetar al anului 2025.
Situația execuției bugetare la data de 31.12.2025 este prezentată în  Anexele nr.1 și nr. 2.

